Document ID: /roh_data/filtered/swiss_laws_in_ROHinterleaved.jsonl.gz/25569

This text was translated from IT into Rumantsch Grischun.

Gli oggetti e i beni sequestrati che non sono né confiscati né devoluti allo Stato né gravati da un diritto di pegno legale devono essere restituiti all’avente diritto. Se questi è ignoto e il valore degli oggetti lo giustifica, si ricorrerà alla pubblicazione. Se entro 30 giorni non si annuncia nessun avente diritto, l’amministrazione può far vendere gli oggetti all’asta pubblica. Se l’avente diritto si annuncia a realizzazione avvenuta, il ricavo gli è consegnato, dedotte le spese di realizzazione. Il diritto alla restituzione della cosa o alla consegna del ricavo si estingue cinque anni dopo la pubblicazione. Se è controverso a chi spetti il diritto alla restituzione della cosa o alla consegna del ricavo, l’amministrazione può liberarsi mediante deposito giudiziale.

Ils objects e las valurs da facultad sequestrads, che n’èn betg confiscads, che na dastgan betg vegnir duvrads dal stadi e che n’èn er betg engrevgiads cun in dretg da pegn legal, ston vegnir restituids a la persuna autorisada. Sche quella n’è betg enconuschenta e sche la valur dals objects giustifitgescha quai, vegn fatga ina publicaziun uffiziala. Sche nagina persuna autorisada na s’annunzia entaifer 30 dis, po l’administraziun laschar ingiantar publicamain ils objects. Sche la persuna autorisada s’annunzia suenter che l’utilisaziun è realisada, survegn ella il retgav da l’utilisaziun cun deducziun dals custs da l’utilisaziun. Il dretg d’ina restituziun dals objects u d’in pajament dal retgav scroda 5 onns suenter la publicaziun uffiziala. Sch’igl è contestà a tgi da plirs petents che l’object sto vegnir restituì u ch’il retgav sto vegnir pajà, po l’administraziun sa liberar tras deposit tar la dretgira.